ยอดเยี่ยม
หลังบิ๊กตู่ พล.อ.ประยุทธ์ จันทร์โอชา นายกรัฐมนตรี เคาะมาตรการพยุงราคาข้าวตันละ 1.3 หมื่นบาท ทำหลายคนผวาจำนำข้าวมาอีกแล้ว คนทำโดยเฉพาะข้าราชการจะโดนหางเลขมีความผิดถูกเรียกค่าเสียหายและฟ้องติดคุกในภายหลังหรือไม่
4 พ.ย. 2559

หลังบิ๊กตู่ พล.อ.ประยุทธ์ จันทร์โอชา นายกรัฐมนตรี เคาะมาตรการพยุงราคาข้าวตันละ 1.3 หมื่นบาท ทำหลายคนผวาจำนำข้าวมาอีกแล้ว คนทำโดยเฉพาะข้าราชการจะโดนหางเลขมีความผิดถูกเรียกค่าเสียหายและฟ้องติดคุกในภายหลังหรือไม่
แต่เมื่อดูรายละเอียดของมาตรการแล้วต้องบอกว่ายอดเยี่ยมกระเทียมดองเอาโครงการรับจำนำกับโครงการอุดหนุนราคามาผสมผสานได้อย่างลงตัวสมเหตุสมผล
โดยในส่วนแรกเป็นการรับจำนำข้าวตันละ 9,500 บาท หรือ 90% ของราคาข้าวในตลาด ส่วนที่สองเป็นการให้เงินอุดหนุนค่าตากข้าว ค่าเก็บข้าว เรียกว่าไม่ได้แจกเงินฟรี ชาวนาจะได้เงินก็ต้องออกแรงกันหน่อย ถือเป็นการแจกเงินต้องแลกกับงานทำให้ประชาชนไม่เสียนิสัยคิดจะรอแต่ให้นักการเมืองเอาเงินภาษีมาแจกแบบเปล่าๆ ทำให้เกิดความเสียหายเหมือนที่ผ่านมา
ต้องถือว่าเป็นมาตรการที่นายกฯได้คำชื่มชม ประชาชนชาวนาได้เงิน ส่วนข้าราชการก็ได้ความสบายใจไม่ต้องกลัวใครจะมาเช็กบิลภายหลัง